CELEX: 62011TN0217
Language: et
Date: 2011-04-18 00:00:00
Title: Kohtuasi T-217/11: 18. aprillil 2011 esitatud hagi — Staelen versus ombudsman

9.7.2011   
            
            
               ET
            
            
               Euroopa Liidu Teataja
            
            
               C 204/24
            
         18. aprillil 2011 esitatud hagi — Staelen versus ombudsman
   (Kohtuasi T-217/11)
   2011/C 204/44
   Kohtumenetluse keel: prantsuse
   
      Pooled
   
   
      Hageja: Claire Staelen (Bridel, Luksemburg) (esindajad: advokaadid L. Levi ja M. Vandenbussche)
   
      Kostja: Euroopa ombudsman
   
      Nõuded
   
   Hageja palub Üldkohtul:
   
               —
            
            
               mõista ombudsmanilt hageja kasuks välja 559 382,12 eurot varalise kahju hüvitamiseks, millele lisanduvad Euroopa Keskpanga määra kohaselt arvutatud intressid, mida suurendatakse kahe protsendipunkti võrra;
            
         
               —
            
            
               mõista ombudsmanilt hageja kasuks välja ühenduse pensionikassasse makstavad pensionimaksed, mis on arvutatud hageja põhipalga alusel ajavahemikus juuni 2005 kuni aprill 2011, milleks on 482 225,97 eurot;
            
         
               —
            
            
               mõista ombudsmanilt hageja kasuks välja alates maist 2011 kuni märtsini 2026 igakuiselt netosummad, mis, võttes arvesse selle palgaastme ametniku tavapärast karjääri, vastavad palgaastme AD 9 järku 2 kuuluvatele ametnikele teisel aastal makstavale palgale, millele lisanduvad hageja kasuks pensionikassasse ning haigekassasse tehtavad maksed;
            
         
               —
            
            
               mõista ombudsmanilt hageja kasuks välja 50 000 eurot mittevaralise kahju hüvitamiseks;
            
         
               —
            
            
               mõista kõik kohtukulud välja ombudsmanilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimese väite kohaselt on jäetud tegemata kõik põhjendatud uurimistoimingud, et selgitada võimalikke haldusomavoli juhtumeid hageja toimiku menetlemisel Euroopa Parlamendis. Hageja sõnul on kostja puhul tegemist süülise tegevusega ja seetõttu on rikutud otsuse 94/262/ESTÜ, EÜ, Euratom ombudsmani ülesannete täitmist reguleeriva korra ja üldtingimuste kohta (EÜT L 113, 1994, lk 15; ELT eriväljaanne 01/01, lk 283) artikli 3 lõiget 1.
            
         
               2.
            
            
               Teise väite kohaselt on tehtud ilmne hindamisviga, kuna kostja ületas kaebuse põhjendatuse läbivaatamisel kaalutlusõiguse piire ning tegi oma ülesannete täitmisel vea, mis põhjustas hagejale kahju.
            
         
               3.
            
            
               Kolmanda väite kohaselt ei olnud kostja erapooletu, objektiivne ja sõltumatu ning ta tegutses pahatahtlikult ja võimu kuritarvitades, kuna esiteks sõlmis kostja koostöökokkuleppe Euroopa Parlamendiga ja teiseks vältis põhjendamatult esitatud kaebust puudutavaid keskseid küsimusi.
            
         
               4.
            
            
               Neljanda väite kohaselt on rikutud hoolsuskohustust ja hea halduse põhimõtet. Hageja paneb kostjale süüks seda, et esiteks ei võtnud viimane hageja olukorra hindamisel tehtud otsuse puhul arvesse kõiki asjaomaseid tõendeid, teiseks, keeldus esitamast dokumente, millele kostja otsuse tegemisel tugines, ja kolmandaks, on rikkunud menetluse mõistliku kestuse põhimõtet.